O‘tgan yili Yaponiya ko‘mir importining 11 foizga yaqini Rossiya ulushiga to‘g‘ri kelgan. Foto: Reuters / Andrey Rudakov / Bloomberg Yaponiya hukumati Rossiya ko‘miri yetkazib berilishiga embargo joriy etdi. "Biz Rossiya ko‘miri importini taqiqlaymiz", - dedi Yaponiya bosh vaziri Fumio Kisida. Kisida Tokio Rossiya importiga qaramlikdan qutulish uchun boshqa yetkazib beruvchilarni izlashini aytdi. 2021 yilda Yaponiya ko‘mir importining 11 foizga yaqini Rossiya ulushiga to‘g‘ri kelgan. Shuningdek, Yaponiya Rossiyaning boshqa mahsulotlari, jumladan, mashinasozlik va spirtli mahsulotlari importini ham taqiqladi. O‘z navbatida, mamlakat tashqi ishlar vazirligi vakili Rossiyaning sakkiz nafar diplomati Yaponiyadan chiqarib yuborilishini e’lon qildi.